M'hemmx kuntrast fil-fehmiet espressi bejn il-Kunsilli Lokali ta' Marsaskala u Birżebbuġa dwar il-Lukanda Amerikana taż-Żonqor. Għax għalkemm il-Kunsill Lokali ta' Marsaskala qabel mal-proġett, fil-fatt mhux il-proġett irid iżda l-faċilitajiet sportivi li hemm miegħu. F'dan is-sens kienet kuraġġuża il-Viċi Sindku Desiree Attard li mhux biss wasslet il-fehma tan-nies iżda kellha l-kuraġġ li tagħmel dmirha u tpoġġi lir-residenti l-ewwel, qabel kulħadd. Fir-realtà mela f'Marsaskala jaqblu ma' Birżebbuġa, li ukoll ma jridux il-proġett għax bih Birżebbuġa ma tistax timxi l-quddiem. Huwa tajjeb li l-Kunsilli Lokali jpoġġu lin-nies qabel il-business.